Medlemsmøde+28.marts+2012


 * Referat medlemsmøde KBHFF Vesterbro, onsdag d.28.03.2012**


 * Ordstyrer: Sofie Steenberger**
 * Referent: Rikke Laursen**


 * Deltagere: Ca. 30 KBHFF Vesterbro medlemmer**

Afdelingen har nu eksisteret i et år. Vores nye lokaler på Valdemarsgade bliver vores tilholdssted minimum til efter sommerferien, da der er vandskade på Oehlenschlægergade skole. De lokaler vi har været i den sidste måneds tid, er de lokaler vi har fået stillet til rådighed fremover.
 * Butiksgruppens beretning**

Vi er ca. 600 medlemmer, dog ikke alle aktive. Vi udleverer i gennemsnit 110-120 poser hver uge.

Butiksgruppen står for den daglige drift af afdelingen, og vil meget gerne have flere medlemmer i gruppen, hvis man ønsker at blive mere engageret.

Et nyt tiltag er, at vi holder intromøde for nye medlemmer hver 1.onsdag i måneden, så vi sikrer at alle medlemmer får en grundig introduktion til foreningen, og til vagterne på Vesterbro.

Gruppen har p.t. holdt ét møde. Tanken er, at medlemmer af KBHFF Vesterbro kan mødes og spise sammen.
 * Fællesspisningsgruppen fortæller**

Konceptet er ikke klart endnu, men gruppen vil meget gerne have flere medlemmer som kan bidrage til at få projektet op at køre. Man kan kontakte fællesspisningsgruppen via deres side på wikien, som kan findes via Vesterbros wiki-side.

Der er nye genbrugsposer på vej til hele KBHFF, som skal integreres på Vesterbro. Det er ikke helt fastlagt endnu hvordan systemet kommer til at fungere, men forslaget lyder på, at der bliver tale om en form for pantsystem.
 * Genbrugsposer**

Det bliver diskuteret hvordan et sådan system kan fungere. Et forslag kunne være, at panten skulle være 100 kr. så prisen matcher en ”pose”. En høj pant vil øge sandsynligheden for, at poserne kommer retur til afdelingen.

På alle poserne kommer der det økologiske ”ø”-mærke. Hvad der derudover skal være på Vesterbro-poserne er ikke besluttet endnu. Eget logo? KBHFF-logo? Gode ideer til hvad der skal trykkes på Vesterbros poser modtages gerne (vesterbro@kbhff.dk)

Heidi fortæller om ”træstubben”, som er et naturværksted som KBHFF Vesterbro har fået lov at bruge på Saxogade, Vesterbro. Der er mulighed for arrangementer med bål og anden hygge. Derudover må vi plante ting dernede, evt. i højbede. Hvis nogen kunne have lyst til at lave arrangementer og ønsker kontaktoplysninger til vores kontakt hos Træstubben, kan man kontakte butiksgruppen, vesterbro@kbhff.dk,
 * Træstubben**

Margrethe introducerer en idé om teamstrukturer som alternativ til den eksisterende vagt-struktur.
 * Vagter**

Andre afdelinger har indført teamstrukturer, hvor medlemmerne har faste vagt-uger, enten ved at alle medlemmer har en farve, som angiver hvilke uger man er på vagt, eller ved at man har en fast type vagt, så man indgår i en ”vagtgruppe”. Det er et ønske fra butiksgruppen, at der arbejdes på at optimere den måde vagtplanen fungerer på, så vagtplanen ” kører af sig selv”, så der ikke bliver brugt så meget tid på at efterlyse vagter hver uge. Teamstruktur kan være en mulighed.

Forslag til hvordan vi får folk til at tage vagter? - Evt. lave et system hvor medlemmer bliver påmindet om, at de skal tage vagter. Dette kunne være via e-mail. - Oprette en ny vagt, der sørger for, at folk skriver sig på vagtplanen. **”Prikkevagt” – bliver indført fra efter påske**. - Det kan være lidt skræmmende at tage en vagt som nyt medlem. Til intro-møde kunne man skrive folk på vagtplanen. Dette kunne også gøres af infovagten. **Det indføres, at infovagter skriver nye medlemmer op til deres første vagt, og det bliver et fast punkt på infomøderne at sørge for at alle er skrevet på en vagt.** - Vagtintroduktioner om onsdagen - en aften med kassemester, pakkemester osv. - Billeder til vagtbeskrivelser – **Er på vej** - Oprette vagtgruppe der kan komme frem til et system. **Butiksgruppen melder en dato ud, hvor man kan mødes og diskutere.**
 * -** Det er vigtigt, at de mails der bliver sendt fra butiksgruppen er klare i budskabet, når der mangler vagter.

Gladsaxe-vagten: Den er meget svær at besætte – en erfaring fra et Vesterbro-medlem er, at det er en meget forvirrende vagt, hvis man ikke har prøvet den før. Den kræver flere vagter. **Butiksgruppen sørger for at informere kollektivgruppen om, at der måske kræves flere vagter til Gladsaxe, og måske en mere udførlig vagtbeskrivelse.** For at gøre vagten mere tiltalende for Vesterbro-medlemmer, kommer Bas og Lærke, som begge har prøvet vagten, og har mod på at tage vagten igen, og reklamerer for vagten i åbningstiden på Vesterbro.

Indkøbsgruppen søger endnu et medlem fra Vesterbro. Alexander, Vesterbros repræsentant fortæller, at det er en rigtig hyggelig gruppe, hvor man får mulighed for at være med til at kontakte avlere, og sørge for at bestille grøntsager til ugens pose.
 * Indkøbsgruppen**

Margrethe, Vesterbros økonomiansvarlige fortæller kort om Vesterbros økonomi. Det første halve år af KBHFF Vesterbros levetid, havde vi ikke egen konto, og vores udgifter blev derfor betalt via Nørrebros konto. Disse udgifter er stadig ikke tilbagebetalt, og et klart overblik over Vesterbros økonomi er derfor først mulig når dette er afviklet. Økonomigruppen arbejder på sagen. Det er en stor opgave, og der er defor stor brug for flere folk i økonomigruppen., da der pt. kun er 3 medlemmer i gruppen.
 * Vesterbros økonomi**

Vi er blevet tilbudt at adoptere æbletræer på Fejø, hos Søren (æbleavler). Søren foreslår at vi adopterer Jonagold Red træer, da de kan plukkes over en længere periode i oktober, og de kan holde i længere tid på køl end andre sorter.
 * Æbletræer fra Fejø - Beslutningspunkt**

Hvert træ kan adopteres for 5 kr. Vi skal selv beskære træerne, og plukke æblerne. Træerne skal beskæres indenfor den næste måned. Søren har tilbudt at lære os hvordan træerne skal beskæres.

Der er mulighed for overnatning i telt J Det foreslås, at vi laver to årlige udflugter.

Det bliver besluttet ved konsensus, at vi adopterer æbletræer på Fejø. Der oprettes en ”æblegruppe”, som arbejder på det praktiske. Man kan melde sig til gruppen via Vesterbros wiki-side.